

**Wesley János Lelkészképző Főiskola**

#### Szociális munka szak

|  |  |  |  |
| --- | --- | --- | --- |
| Tantárgy kódja | **SMAK709** | | |
| Tantárgy elnevezése | **Szociális munka fogyatékosokkal gyakorlat** | | |
| Tantárgy oktatójának neve | **Udvari Kerstin** | Beosztása, tudományos fokozata | **tanszékvezető**  **PhD** |
| Tantárgy óraszáma | **nappali tagozaton 30 óra**  **levelező tagozaton 12 óra** | | |
| Tanóra típusa | **terepgyakorlat** | | |
| Meghirdetési időszak | **őszi félév** | | |
| Kreditszám | **1 kredit** | | |
| A tantárgy célja | A hallgató ismerje és tudja értelmezni a fogyatékosság típusait, a fogyatékossághoz kapcsolódó alapfogalmakat (rehabilitáció, habilitáció, normalizáció, integráció, autonómia, esélyegyenlőség, életminőség) és közelítési módokat. A hallgató legyen tájékozott az adott körben alkalmazható szociális munkaformákról, tisztázódjanak kompetencia határai. Tudatosodjék a szociális munka helye és szerepe a fogyatékos ellátásban. | | |
| Szükséges előtanulmányok, feltételezett tudásanyag | **-** | | |
| Fejlesztendő kompetenciaterületek | **képességei**  Képes kritikus szemlélettel és reflektív módon megfogalmazni a társadalmi és szociális problémákat, a veszélyeztető tényezőket és a problémakezelés folyamatát.  Képes megkülönböztetni a vélekedéseket, sztereotipiákat, előítéleteket a bizonyítékokkal alátámasztott társadalmi tényektől, leírásoktól, elemzésektől.  **attitűdje**  Érzékeny és nyitott a társadalmi és szociális problémákra, elkötelezett és felelősséget vállal a szakma értékei és a társadalmi szolidaritás ügye mellett.  Nyitott mások megismerésére, empátiával viszonyul az emberekhez, családokhoz, csoportokhoz és közösségekhez.  **autonómiája és felelőssége**  Autonóm módon képes felismerni szerepét és helyét a szociális munka közvetlen gyakorlatában, a különböző szinteken megvalósuló csapatmunkában. Kommunikációjáért hatáskörén belül mindenkor felelősséget vállal. | | |
| Tantárgyi leírás | **Követelmények:**  A hallgatók az elméletben tanultakat vessék össze a gyakorlatban tapasztaltakkal. Ismerjenek meg különböző ellátás típusokat - alapellátás (támogató szolgálat, nappali ellátás), szakosított ellátás (bentlakásos ápoló – gondozó otthonok, lakóotthonok, rehabilitációs intézmények, integrált szolgáltatási formák), a szolgáltatásoknál, ellátásoknál működő szociális foglalkoztatás, védett és integrált foglalkoztatás stb.) -,  az alapelvekhez kapcsolódó minél több közelítési módot, azok alkalmazhatóságát a különböző fogyatékosság típusokban. Ismerje fel a hallgató az egyéni szükségletekhez igazodó, korszerű ellátási formák jelentőségét a speciális helyzetben élő kliensek életminősége, autonómiája szempontjából.  Figyelje meg, hogy a rehabilitációs folyamat mennyire tud érvényesülni a hallgató által vizsgált terepen, milyen ellenhatásokat, ellentmondásokat tapasztal. Tanulmányozza az érdekérvényesítési lehetőségeit.  **Kapcsolódó tantárgyak:**  Szociális munka fogyatékosokkal, szociális munka fogyatékosokkal terepfeldolgozó szeminárium, szociális munka elméletei, szociális munka pszichiátriai betegekkel, szociális munka a büntetésvégrehajtásban, közösségi munka labor.  **Feldolgozás módja:** a terepen szerzett tapasztalatok feldolgozása szeminárium keretében történik.  **A terepválasztás módja:**  A terephely kiválasztása a főiskola katalógusából történik. Indokolt esetben a hallgató terephely választási javaslatát is elfogadjuk. Ennek feltétele a hallgató részéről az alábbi információk megjelölése:   * Intézmény neve, * Intézmény típusa, * Intézmény elérhetősége, * Intézményvezető neve, * Leendő tereptanár neve, végzettsége, * Intézményről rövid tájékoztató anyag, prospektus,   Annak a személynek a megnevezése, akivel a hallgató személyesen felvette a kapcsolatot az intézményben. | | |
| Kötelező és ajánlott irodalom |  | | |
| Ismeretek ellenőrzésének módja | A tereptanár a hallgató munkáját írásban értékeli, mellyel a hallgatót az utolsó gyakorlati napon megismerteti. A tereptanár a véleményt és az igazolást a gyakorlat teljesítéséről a főiskolára, a terepkoordinátornak eljuttatja. A tereptanár értékelését a szemináriumi érdemjegy kialakításánál a főiskola figyelembe veszi.  A gyakorlathoz kapcsolódó írásbeli dolgozat 3-5 oldal terjedelmű, melynek tartalmi követelményeit, a dolgozat leadási határidejét a szeminárium vezetője határozza meg. A szemináriumi értékelés alapja: tereptanári vélemény, dolgozat, a hallgató aktivitása, szemlélete, ismeretei, készségei. | | |
| Tantárgy tárgyi követelményei | **terephely** | | |